Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: hogy a pályázó a 2207/1997. (VII. 16.) Korm. határozatban
Paragraph Index: 876

(6) Támogatásban részesülhetnek a nemzetközileg elfogadott állategészségügyi és élelmiszer-higiéniai minősítés feltételeinek fenntartását, illetve megteremtését szolgáló hús-, baromfi- és halfeldolgozást (TEÁOR DA 15.1, 15.2) végző belföldi székhelyű jogi személyek, jogi személyiség nélküli gazdasági társaságok, valamint egyéni vállalkozók, az USDA, az EU és az ún. nemzeti listás exporthigiéniai előírások teljesítése céljából. A támogatást pályázat alapján, olyan az exporthigiéniai szint fenntartását vagy fejlesztését szolgáló beruházásokra és üzemi rekonstrukciókra lehet igénybe venni, amelyek az állategészségügyi és élelmiszer-ellenőrzési hatóságok exportengedélyezési listáján való maradást, vagy a listára kerülést szolgálják.

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes